રાજકોટ તા. ૭ : કુરીયરનું કામ કરી પરિવારનો ગુજારો કરતા રાજકોટના બ્રાહ્મણ અરૂણભાઇ વડીયાના એકના એક પુત્ર અક્ષય (ઉ.વ.૧૯) ને કિડની ફેઇલ થઇ જતા બે વર્ષથી આ ગરીબ પરીવાર સારવાર પાછળ ઘસાઇ રહ્યો છે. પ્રથમ રાજકોટમાં સવાણી હોસ્પિટલમાં અને હવે કિડની ટ્રાન્સપ્લાન્ટ માટે અમદાવાદ સીવીલ હોસ્પિટલમાં સારવાર શરૂ કરાવી છે. માતા તરફથી કિડની ડોનેટ કરવા નિર્ણય લેવાયો છે. પરંતુ કિડની ટ્રાન્સપ્લાન્ટના ઓપરેશન માટે રૂ. ૩ લાખનો ખર્ચ આવે તેમ હોવાનું તબીબોએ જણાવતા આ પરીવાર મુંજવણમાં મુકાય ગયો છે. અક્ષયની જીંદગી બચાવી લેવામાં મદદરૂપ થવા સમાજના સુખી સંપન્ન લોકો અને દાતાઓએ આગળ આવવા અપીલ કરાઇ છે. અક્ષયના પિતાશ્રી અરૂણભાઇ જન્મશંકર પંડયાના નામથી બેંક ઓફ બરોડામાં રાજકોટ ખાતે બચત ખાતુ છે. તેમના ખાતા નં. ૦૩૫૯૦૧૦૦૦૧૧૫૧૩ છે. વધુ માહીતી માટે તેમના સરનામે 'ત્રિપુર સુંદરી કૃપા' ૧૦ કેદારનાથ સોસાયટી, કોઠારીયા રોડ, રાજકોટ ખાતે રૂબરૂ અથવા અરૂણભાઇ મો.૮૩૪૭૦ ૭૪૦૮૮ અથવા અક્ષયના કાકા દિલીપભાઇ (મો.૯૮૨૪૦ ૧૪૨૫૩) નો સંપર્ક કરી શકાય છે. (૧૬.૨)